MINISTERSTVO ZDRAVOTNÍCTVA
SLOVENSKEJ REPUBLIKY
__________________________________
Číslo:  

Materiál na rokovanie 
Legislatívnej rady vlády 
Slovenskej republiky 

N á v r h

vyhlášky Ministerstva zdravotníctva Slovenskej republiky, ktorou sa ustanovujú podrobnosti o požiadavkách na obmedzenie ožiarenia z prírodného žiarenia 		                                                                

Podnet:

§ 24 ods. 3 písm. c)  zákona č. ……/2005 Z.z. o verejnom zdravotníctve a o zmene a doplnení niektorých zákonov		Obsah materiálu:

1.	Návrh vyhlášky

Predkladá:

Rudolf Zajac
minister zdravotníctva
Slovenskej republiky

Bratislava 30. júna 2005 

Vyhláška 
Ministerstva zdravotníctva Slovenskej republiky 
č. …./2005 Z. z.,  

ktorou sa ustanovujú podrobnosti o požiadavkách na obmedzenie ožiarenia z prírodného žiarenia

Ministerstvo zdravotníctva Slovenskej republiky podľa § 24 ods. 3 písm. c)  zákona č. ……/2005 Z.z. o verejnom zdravotníctve a o zmene a doplnení niektorých zákonov (ďalej len „zákon“) ustanovuje: 

PRVÁ ČASŤ
ZÁKLADNÉ USTANOVENIA 

§ 1
Predmet úpravy

Táto vyhláška ustanovuje:
a)	požiadavky na obmedzenie ožiarenia obyvateľstva prírodným ionizujúcim žiarením, 
b)	požiadavky na meranie obsahu prírodných rádionuklidov v stavebných výrobkoch a v dodávanej vode a rozsah evidencie výsledkov merania, 
c)	najvyššie prípustné hodnoty indexu hmotnostnej aktivity v stavebných výrobkoch a objemových aktivít vybraných prírodných rádionuklidov v dodávanej vode, 
d)	postup stanovenia objemovej aktivity radónu v pôdnom vzduchu a priepustnosti základových pôd stavebného pozemku pri výstavbe nebytových budov určených na pobyt osôb dlhší ako 1000 hodín počas kalendárneho roka a pri výstavbe bytových budov (ďalej len „stavby s pobytovými priestormi“).
§ 2 
Vymedzenie pojmov

Na účely tejto vyhlášky sa rozumie:
a)	rádionuklidom druh atómov, ktoré majú rovnaký počet protónov, rovnaký počet neutrónov, rovnaký energetický stav a ktoré podliehajú samovoľnej premene v zložení alebo v stave atómových jadier, 
b)	prírodným rádionuklidom rádionuklid, ktorý vznikol alebo vzniká v prírode samovoľne, bez zásahu človeka, 
c)	stavba s pobytovými priestormi budovy s miestnosťami určenými na pobyt osôb dlhší ako 1000 hodín počas kalendárneho roku,
d)	vnútorným ožiarením ožiarenie osoby z rádionuklidov vyskytujúcich sa v jej tele, 
e)	vonkajším ožiarením ožiarenie osoby ionizujúcim žiarením, ktoré má pôvod mimo jej tela.

DRUHÁ ČASŤ 
OBMEDZOVANIE OŽIARENIA PRÍRODNÝM IONIZUJÚCIM ŽIARENÍM 

§ 3
Obmedzovanie ožiarenia prírodnými rádionuklidmi obsiahnutými v stavebných výrobkoch

(1)	Odvodená zásahová úroveň na vykonanie opatrení na zníženie obsahu prírodných rádionuklidov v stavebných výrobkoch určených na výstavbu budov s miestnosťami určenými na pobyt osôb dlhší ako 1000 hodín počas kalendárneho roku je hmotnostná aktivita 226Ra v stavebnom výrobku 120 Bq.kg-1.
(2)	Najvyššie prípustné hodnoty indexu hmotnostnej aktivity pre obsah prírodných rádionuklidov v stavebných výrobkoch určených na výstavbu budov s miestnosťami určenými na pobyt osôb dlhší ako 1000 hodín počas kalendárneho roku sú uvedené v prílohe č. 1.
(3)	Odvodená zásahová úroveň pre obsah prírodných rádionuklidov v stavebných výrobkoch určených na výstavbu iných objektov ako sú uvedené v odseku 2 je index hmotnostnej aktivity rovný 2. 
(4)	Pre obsah prírodných rádionuklidov v stavebných výrobkoch určených na výstavbu iných objektov, ako sú uvedené v odseku 2, je najvyššia prípustná hodnota indexu hmotnostnej aktivity rovná 6.
(5)	Postup stanovenia indexu hmotnostnej aktivity je uvedený v prílohe č. 2.
(6)	Za systematické meranie obsahu prírodných rádionuklidov v stavebných výrobkoch sa považuje meranie hmotnostných aktivít 226Ra, 232Th a 40K s frekvenciou uvedenou v prílohe č. 1.
(7)	Evidencia výsledkov merania obsahu prírodných rádionuklidov v stavebných výrobkoch sa zaznamenáva do záznamov podľa prílohy č. 3.

§ 4 
Obmedzovanie ožiarenia prírodnými rádionuklidmi obsiahnutými v dodávanej vode 

(1)	Za systematické stanovovanie obsahu prírodných rádionuklidov v dodávanej vode sa považuje stanovenie obsahu prírodných rádionuklidov podľa prílohy č. 4. 
(2)	Spôsob evidencie výsledkov stanovení obsahu prírodných rádionuklidov v dodávanej vode je uvedený v prílohe č. 5. 
(3)	Odporúčané kritériá pre metódy stanovenia rádiologických ukazovateľov sú uvedené v prílohe č. 6.
(4)	Odvodené zásahové úrovne na vykonanie opatrení na zníženie obsahu prírodných rádionuklidov v dodávanej vode sú uvedené v prílohe č. 4. 
(5)	Najvyššie prípustné hodnoty objemových aktivít vybraných prírodných rádionuklidov v dodávanej vode sú uvedené v prílohe č. 4. 

§  5
Obmedzovanie ožiarenia radónom pri výstavbe stavieb 
s pobytovými priestormi 

(1)	Odvodená zásahová úroveň na vykonanie opatrení proti prenikaniu radónu z podložia stavby 1)  pri výstavbe stavieb s pobytovými priestormi je objemová aktivita radónu v pôdnom vzduchu 
a)	10 kBq.m-3 v dobre priepustných základových pôdach, 
b)	20 kBq.m-3 v stredne priepustných základových pôdach, 
c)	30 kBq.m-3 v slabo priepustných základových pôdach.
(2)	Postup stanovenia objemovej aktivity radónu v pôdnom vzduchu a priepustnosti základových pôd stavebného pozemku a ich hodnotenia je uvedený v prílohe č. 7. 
(3)	Odvodená zásahová úroveň na obmedzenie ožiarenia v existujúcich stavbách s pobytovými priestormi je objemová aktivita radónu 400 Bq.m-3 v priemere za rok. Ak sa meraním určuje ekvivalentná objemová aktivita radónu, na prevod na objemovú aktivitu radónu sa použije faktor rovnováhy F = 0,4. Objemová aktivita radónu sa stanovuje dlhodobým meraním v trvaní najmenej tri mesiace za podmienok, ktoré objektívne vyjadrujú prítomnosť radónu v pobytových priestoroch. 
(4)	Pre projektovanie nových stavieb s pobytovými priestormi a pre projektovanie rekonštrukcie stavieb s pobytovými priestormi je odvodenou zásahovou úrovňou na obmedzenie ožiarenia v stavbách hodnota objemovej aktivity radónu 200 Bq.m-3 v priemere za rok. 1) 
(5)	Účinnosť protiradónových opatrení u novopostavených stavieb s pobytovými priestormi sa overuje krátkodobým meraním v trvaní najmenej sedem dní za podmienok, ktoré objektívne vyjadrujú prítomnosť radónu v pobytových priestoroch. Ak sa meraním určuje ekvivalentná objemová aktivita radónu, na prevod na objemovú aktivitu radónu sa použije faktor rovnováhy F = 0,4.
(6)	Odvodená zásahová úroveň na obmedzenie vonkajšieho ožiarenia osôb žiarením gama zo stavebných výrobkov v stavbách s pobytovými priestormi je príkon priestorového dávkového ekvivalentu 0.5 mSv.h-1, ktorý sa stanovuje meraním vo výške 1 m od podlahy a vo vzdialenosti 0,5 m od stien. Odvodená zásahová úroveň sa porovnáva s najvyššie nameranou hodnotou príkonu dávkového ekvivalentu. 
(7)	Spôsob evidencie výsledkov stanovení objemovej aktivity radónu v pôdnom vzduchu a priepustnosti základových plôch stavebného pozemku je uvedený v prílohe č. 8.

1) STN 73 0601 Ochrana stavieb proti radónu z podložia

ZÁVEREČNÉ USTANOVENIA
 
§ 20
Účinnosť 

Táto vyhláška nadobúda účinnosť dňom vyhlásenia. 

Príloha č. 1

Najvyššie prípustné hodnoty indexu hmotnostnej aktivity pre obsah prírodných rádionuklidov v stavebných výrobkoch a frekvencia meraní obsahu prírodných rádionuklidov v stavebných výrobkoch

Stavebný výrobok	Index
hmotnostnej aktivity	Frekvencia meraní	
Stavebné výrobky určené na výstavbu múrov, podláh a stropov, ako sú:
-	tehly a iné výrobky z hliny,
-	betón a prefabrikované stavebné dielce z betónu,
-	stavebné výrobky z pórobetónu a škvárobetónu,
-	prírodný kameň na murovanie,
-	cementy a iné pojivá.
Vláknocementové a sádrokartónové dosky.	

1	

Raz za rok	
Stavebné výrobky určené na obklady múrov, podláh a stropov do hrúbky 3 cm, ako sú:
-	keramické a betónové obkladačky a dlaždice,
-	obkladačky a dlažby z prírodného kameňa,
-	malty a suché maltové zmesi.
Schodiskové prvky
Piesok, štrk, kamenivo, popolčeky, škvára, troska, hlušina a kaly pre stavebné účely, ak nie sú použité na výstavbu múrov, podláh a stropov.	

2	

Raz za dva roky	

Príloha č. 2

Spôsob stanovenia indexu hmotnostnej aktivity pre obsah prírodných rádionuklidov v stavebných výrobkoch

Index hmotnostnej aktivity je bezrozmerná veličina určená vzťahom

,

kde  sú namerané hmotnostné aktivity 226Ra, 232Th a 40K v stavebnom výrobku. Ak je obsah niektorého rádionuklidu menší ako najmenšia detekovateľná hmotnostná aktivita, tak sa pri výpočte indexu hmotnostnej aktivity použije pre takýto rádionuklid hodnota najmenšej detekovateľnej aktivity.

Príloha č. 3

Vzor záznamu o výsledkoch stanovenia a hodnotenia obsahu prírodných rádionuklidov v stavebných výrobkoch 

1.	Identifikačné údaje výrobcu alebo dovozcu stavebného výrobku (názov, adresa, telefón, fax, e-mail):

2.	Predmet činnosti:	             výroba                  dovoz         	
3.	Obchodný názov stavebného výrobku a číslo skupiny stavebného výrobku (podľa vyhlášky MVaRR č. 520/2001 Z.z.):		
4.	Dátum výroby alebo dovozu stavebného výrobku:		
5.	Pôvod surovín použitých pri výrobe stavebného výrobku:
		
6.	Ročný objem výroby alebo dovozu stavebného výrobku:		
7.	Rozsah a spôsob použitia stavebného výrobku v stavbách:
		
8.	Miesto odberu vzoriek stavebného výrobku:		
9.	Dátum odberu vzoriek stavebného výrobku:		
10.	Spôsob odberu vzoriek stavebného výrobku:
		
11.	Použitá metóda merania stavebného výrobku:		
12.	Výsledky stanovení: am-hmotnostná aktivita,  uC-kombinovaná štandardná neistota, ur-rozšírená kombinovaná štandardná neistota.	
Rádionuklid	am / [Bq/kg]	uC  / [Bq/kg]	ur / [Bq/kg]	
226Ra				
40K				
232Th				
13. 	Index hmotnostnej aktivity:		
14. 	Identifikačné údaje laboratória, ktoré vykonalo stanovenia:	
Názov laboratória (a organizácie):
		
Adresa:		
Číslo povolenia ÚVZ SR:		
14.	Dátum:

	Meno a podpis osoby, ktorá potvrdzuje protokol (výrobca alebo dovozca):	

Príloha č. 4

Hodnotenie obsahu prírodných rádionuklidov v dodávanej vode, odvodené zásahové úrovne a najvyššie prípustné hodnoty pre obsah rádionuklidov v dodávanej vode

Tabuľka č. 1
Hodnotenie obsahu prírodných rádionuklidov v dodávanej vode
Dodávaná voda	Frekvencia meraní	Rozsah meraní	
Pramenitá voda, pramenitá voda "vhodná na prípravu stravy na výživu dojčiat", prírodná minerálna voda, balená pitná voda, voda dodávaná do verejných vodovodov

Jedenkrát za rok	a)	celková objemová aktivita alfa
b)	celková objemová aktivita beta
c)	objemová aktivita 222Rn pri vode z podzemného zdroja dodávanej  do verejných vodovodov
d)	objemová aktivita 226Ra pokiaľ celková objemová aktivita alfa presiahne odvodenú zásahovú úroveň
e)	obsah uránu pokiaľ celková objemová aktivita alfa po odčítaní príspevku od 226Ra presiahne odvodenú zásahovú úroveň
f)	objemové aktivity ďalších rádionuklidov emitujúcich žiarenie alfa uvedených v tabuľke č. 3 pokiaľ celková objemová aktivita alfa po odčítaní príspevku 226Ra a uránu presiahne odvodenú zásahovú úroveň
g)	objemová aktivita 40K pokiaľ celková objemová aktivita beta presiahne odvodenú zásahovú úroveň
h)	objemové aktivity ďalších rádionuklidov emitujúcich žiarenie beta uvedených v tabuľke č. 3 pokiaľ celková objemová aktivita beta po odčítaní príspevku 40K presiahne odvodenú zásahovú úroveň	

Tabuľka č. 2 
Odvodené zásahové úrovne
Druh dodávanej vody	Celková objemová aktivita alfa [Bq.l-1]	Celková objemová aktivita beta  [Bq.l-1]	Objemová aktivita 222Rn [Bq.l-1]	
Pramenitá voda " vhodná na prípravu stravy na výživu dojčiat"	0,1	0,2	20	
Prírodná minerálna voda	1,0	2,0	100	
Pramenitá voda, balená pitná voda, voda dodávaná do verejných vodovodov	0,2	0,5	50	

Tabuľka č. 3
Najvyššie prípustné hodnoty obsahu rádionuklidov v dodávanej vode.
Rádionuklid	Pramenitá voda "vhodná na prípravu stravy na výživu dojčiat"
[Bq.l-1]	Prírodná minerálna voda
[Bq.l-1]	Pramenitá voda, balená pitná voda, voda dodávaná do verejných vodovodov [Bq.l-1]	
210Pb	0,1	0,8	0,3	
210Po	0,1	0,5	0,2	
222Rn	-	600	300	
223Ra
224Ra
226Ra
228Ra	0,2
0,3
0,2
0,1	5,0
7,5
1,9
0,7	1,5
2,3
0,6
0,3	
234U
235U
238U	1,8
1,9
2,0	12,1
12,6
13,2	3,9
4,1
4,3	

Príloha č. 5    

Protokol o výsledkoch stanovenia a hodnotenia obsahu prírodných rádionuklidov v dodávanej vode 

1.	Identifikačné údaje výrobcu alebo dovozcu  prírodnej mineralnej vody, pramenitej vody, balenej pitnej vody, alebo využívateľa zdroja na zásobovanie pitnou vodou (názov, adresa, telefón, fax, e-mail):

		
2.	Predmet činnosti:	výroba balenej vody                                  
dovoz balenej vody                                   
využívanie vod. zdroja na zásobovanie    	
 	Druh vody pramenitá voda, prírodná minerálna voda, balená pitná voda, pitná voda:		
4.	Obchodný názov ak ide o balenú vodu:		
5.	Dátum výroby ak ide o balenú vodu:                                                                                                                             		
6.	Identifikácia zdroja vody (názov prameňa, obec, označenie vrtu):		
7.	Výdatnosť zdroja vody:		
8.	Spôsob technologickej úpravy vody:
		
9.	Ročný objem dodávanej vody:		
10.	Počet zásobovaných obyvateľov a zásobované obce ak ide o vodu dodávanú do verejných vodovodov:		
11.	Dátum odberu vzorky vody:		
12.	Spôsob odberu vzorky vody (presne identifikovať spôsob odberu, či bola vzorka odobratá napr. ihneď po otvorení vodovodného kohútika alebo po 10 min. po otvorení vodovodného kohútika, či bola odobratá priamo do odberovej nádoby alebo bola prelievaná, zlievaná a podobne):		
13.	Miesto odberu vzorky vody:		
14.	Dátum merania vzorky vody:		
15.	Výsledky stanovení: a-objemová aktivita, m-hmotnostná koncentrácia, uc-kombinovaná štandardná neistota,  ur-rozšírená kombinovaná štandardná neistota	
	a alebo m	uc	ur	aND, aNH	Použitá metodika	Merací prístroj	
aV, cα          [Bq.l-1]							
aV, cβ          [Bq.l-1]							
aV, Rn222     [Bq.l-1]							
aV, Ra226     [Bq.l-1]							
m, Unat       [mg.l-1]							
iné:

							
Poznámka: aND –najmenšia detegovateľná objemová aktivita, aNH –najmenšia stanoviteľná hmotnostná koncentrácia (na hladine významnosti 99 %).	

16. 	Identifikačné údaje laboratória, ktoré vykonalo stanovenia:	
Názov laboratória (a organizácie):
		
Adresa:		
Číslo povolenia MZ SR:
		
17.	Dátum:

	Pečiatka a podpis (výrobcu alebo dovozcu alebo využívateľa vodného zdroja):

Príloha č. 6 

Minimálne kritériá pre metódy stanovení rádiologických ukazovateľov 

1. VODA

Stanovovaný ukazovateľ	Citlivosť (vyjadrená ako najmenšia detegovateľná objemová aktivita alebo najmenšia stanoviteľná hmotnostná koncentrácia na hladine významnosti 99 %) 	Presnosť **	
Celková objemová aktivita alfa 	0,04 Bq.l-1	20 %	
Celková objemová aktivita beta	0,15 Bq.l-1	20 %	
Objemová aktivita 222Rn	5,0 Bq.l-1	10 %	
Objemová aktivita ostatných rádionuklidov	10 % *	15 %	
Hmotnostná koncentrácia draslíka	1 mg.l-1	15 %	
Hmotnostná koncentrácia uránu	0,002 mg.l-1	15 %	

2. STAVEBNÉ VÝROBKY

Stanovovaný ukazovateľ	Citlivosť (vyjadrená ako najmenšia   detegovateľná hmotnostná aktivita na hladine významnosti 99 %)	Presnosť **	
Hmotnostná aktivita 226Ra  	30 Bq.kg-1	15 %	
Hmotnostná aktivita 40K  	100 Bq.kg-1	15 %	
Hmotnostná aktivita 232Th  	30 Bq.kg-1	15 %	

*	Z najvyššej prípustnej hodnoty podľa prílohy č. 4.

**    	Presnosť sa vyjadruje pre celkové objemové aktivity, hmotnostné aktivity a hmotnostné koncentrácie rovné alebo prekračujúce odvodenú zásahovú úroveň ako kombinovaná štandardná neistota merania.

Príloha č. 7

Postup stanovenia objemovej aktivity radónu v pôdnom vzduchu a priepustnosti
základových pôd stavebného pozemku a ich hodnotenie

(1)	Základnou metódou pre hodnotenie rizika prenikania radónu zo základových pôd stavebného pozemku je stanovenie objemovej aktivity 222Rn v pôdnom vzduchu odobratom z hĺbky 0,8 m. Podmienkou pre použitie metódy je, aby najmenšia detegovateľná objemová aktivita 222Rn v pôdnom vzduchu bola lepšia ako 1 kBq.m-3. Neodporúča sa vykonávať merania v extrémnych meteorologických podmienkach, ktoré môžu zásadným spôsobom ovplyvniť vlhkosť a priepustnosť základových pôd.

(2)	Pri hodnotení stavebných pozemkov so známym umiestnením stavby sa objemová aktivita radónu v pôdnom vzduchu stanovuje na budúcej zastavanej ploche a v jej najbližšom okolí v základnej sieti 10 m × 10 m alebo hustejšej. Súbor meraní musí byť najmenej 15 vzoriek pôdneho vzduchu odobratých z rôznych miest budúcej zastavanej plochy. Ak je budúca zastavaná plocha väčšia ako 6000 m2 a budúcou stavbou nie je bytová budova, tak základná sieť môže byť 20 m × 20 m.

(3)	Pri hodnotení stavebných pozemkov s neznámym umiestnením stavby sa objemová aktivita radónu v pôdnom vzduchu stanovuje zo súboru najmenej 15 vzoriek pôdneho vzduchu rovnomerne rozdelených po ploche pozemku. Hustota odberových miest nesmie byť nižšia ako  25 odberových miest na 10000 m2.

(4)	Objemová aktivita radónu v pôdnom vzduchu sa vypočíta ako tretí kvartil [0,75–kvantil1)] súboru nameraných hodnôt s vylúčením hodnôt menších ako 1 kBq.m-3. V prípade evidentnej nehomogenity v horizontálnej distribúcii sa objemová aktivita radónu v pôdnom vzduchu vypočíta samostatne pre každú časť pozemku, v ktorej sa horizontálna distribúcia objemovej aktivity radónu môže považovať za homogénnu. Súbor meraní v každej takejto časti pozemku musí byť väčší ako 15 vzoriek.

(5)	Priepustnosť základových pôd stavebného pozemku sa stanovuje podľa tabuľky zdokumentovaním vertikálneho profilu pôdy a podielu jemných častíc2) v zeminách a rozložených horninách v jednotlivých vrstvách profilu najmenej na troch miestach pozemku, pričom hustota nesmie byť menšia ako 5 stanovení na 10000 m2 plochy. Ako doplňujúci parameter sa môže použiť priame meranie plynopriepustnosti.3) 4) 

(6)	Na hodnotenie radónového rizika sa použije zistená maximálna priepustnosť vo vertikálnom profile do hĺbky základovej ryhy objektu s vylúčením vrchného pôdneho horizontu a s vyhodnotením horizontálnej variability hodnôt priepustnosti na skúmanom stavebnom pozemku. 

(7)	Ak sa na hodnotenej ploche vyskytujú iba spevnené skalné horniny, stupeň radónového rizika sa stanoví individuálnym postupom pomocou vedľajších veličín a parametrov, najmä stanovením hmotnostnej aktivity 226Ra a 232Th v horninách, koeficientu emanácie alebo hmotnostnej a plošnej rýchlosti emisie radónu.

(8)	Stavebný pozemok s homogénnou horizontálnou distribúciou objemovej aktivity radónu v pôdnom vzduchu a homogénnou distribúciou priepustnosti základových pôd sa charakterizuje jednou výslednou hodnotou objemovej aktivity radónu v pôdnom vzduchu a jednou kategóriou priepustnosti základových pôd.

(9)	U pozemkov s nehomogénnou horizontálnou distribúciou objemovej aktivity radónu v pôdnom vzduchu podľa bodu 4 alebo nehomogénnou distribúciou priepustnosti základových pôd sa stanovia oblasti, kde je prekročená odvodená zásahová úroveň na vykonanie opatrení proti prenikaniu radónu z podložia stavby.

Priepustnosť základových pôd stavebného pozemku podľa podielu jemných častíc f
Kategória priepustnosti	Podiel jemných častíc	Trieda podľa slovenskej technickej normy2)	
slabá	f > 65 %	F5, F6, F7, F8	
stredná	15 % < f < 65 %	F1, F2, F3, F4, S4, S5, G4, G5	
dobrá	f < 15 %	S1, S2, S3, G1, G2, G3	

1) STN 01 0104 Teória pravdepodobnosti a aplikovaná štatistika. Termíny, definície a označenia.
2) STN 73 1001 Zakladanie stavieb. Základová pôda pod plošnými základmi.
3) STN 73 6532 Vodné hospodárstvo. Názvoslovie hydrogeológie.
4) STN 72 1020 Laboratórne stanovenie priepustnosti zemín.

Príloha č. 8

Protokol o výsledkoch stanovenia a hodnotenia objemovej aktivity radónu v pôdnom vzduchu a priepustnosti základových pôd stavebného pozemku 

1.		Objednávateľ stanovenia  - Identifikačné údaje fyzickej osoby oprávnenej na podnikanie, ktorá je stavebníkom stavieb alebo právnickej osoby, ktorá je stavebníkom stavieb (názov, adresa, telefón, fax, e-mail):		
2.		Identifikácia stavebného pozemku:
(Obec, č. parcely a pod.)		
3.		Názov stavby:
		
4.		Dátum odberu vzoriek pôdneho vzduchu:
		
5.		Popis základovej pôdy:
		
6.		Kategória priepustnosti základovej pôdy:
		
7.		Počet  stanovení priepustnosti:
		
8.		Objemová aktivita radónu v pôdnom vzduchu:
(tretí kvartil súboru nameraných hodnôt)		
9.		Počet odberových bodov a rozsah hodnôt objemovej aktivity radónu:
( N,  min. – max. hodnota )		
11. 	Identifikačné údaje laboratória (organizácie), ktoré vykonalo stanovenia:	
Názov laboratória (a organizácie):
		
Adresa:		
Číslo povolenia MZ SR:		
12.	Dátum:
	Meno a podpis osoby, ktorá potvrdzuje protokol (fyzickej osoby oprávnenej na podnikanie, ktorá je stavebníkom stavieb alebo právnickej osoby, ktorá je stavebníkom stavieb):